Comunicat de presă

 Asociația Temerarii Transalpina Petrești cu sediul in localitatea Petresti, Str. Valea Sebesului Nr. 48 A, reprezentată prin D-na Gabriela Bodea – președinte, a organizat în parteneriat cu Consiliul Local al Municipiul Sebeș, Centrul de Cultură „Lucian Blaga” și Serviciul Public de Asistenta Sociala Sebeș, prima ediţie a Evenimentului - *Moda frumuseții atipice „Disability Fashion”,* dedicat ,,Zilei Internaţionale a Persoanelor cu Handicap”, în data de 3 decembrie 2016. Un eveniment de modă, care și-a propus să promoveze în mod constant imaginea persoanelor cu handicap din România, prin înlăturarea ideilor preconcepute despre dizabilitate.

De asemenea ne-am dorit să sensibilizăm comunitatea locală, cu privire la integrarea persoanelor cu handicap, în fiecare aspect al vieţii sociale, economice, culturale şi să evidenţiem abilităţile şi aptitudinile persoanelor cu handicap, aceştia făcând parte integrantă din societatea noastră.

 Programul evenimentului a cuprins:

* Parada frumuseții atipice „Disability Fashion” ;
* Spectacol de colinde;
* Expoziţie cu obiecte şi decoraţiuni de Crăciun, confecţionate de tinerii voluntari ai asociației noastre;
* Oferire pachete cadou persoanelor cu handicap;
* Premiere/Tombolă.

Parada frumuseții atipice „Disability Fashion” a debutat cu defilarea a 6 modele, cu diferite dizabilități. Creațiile vestimentare au fost oferite de designerului vestimentar, Iulia Manciulea Tileagă din Sebeș. La finalul acestui eveniment au fost distribuite 100 de pachete cadou pentru persoanele cu dizabilități.

*Multumim sponsorilor nostri: SC ANCAU COMPANY SRL, SC CELLA INVEST SRL, SC ART WE SRL, ORIFLAME, Iulia Manciulea Tileaga, designer vestimentar, Mihaela Tatu make-up artist, Floraria Carmen Sebeș, Voluntarii Asociatiei Temerarii Transalpina, tuturor celor care au contribuit cu 2% din impozitul pe venit 2015 si colaboratorilor nostri: PRIMĂRIA MUNICIPIUL, CONSILIUL LOCAL SEBEȘ, CENTRUL CULTURAL ”LUCIAN BLAGA” SEBEȘ, D-nei Felicia Colda, Biblioteca Judeteana Alba, Grupului folcloric Mladite Cugirene, Grupului folcloric „Felician Farcașiu” Sebeș* și *solistei de muzică populară Dina Vărărean.*

*Asociaţia Temerarii Transalpina* are drept scop promovarea şi susţinerea intereselor comune ale tinerilor pe plan local, naţional şi internaţional, în vederea creării posibilităţilor de participare a acestora la viaţa socială, cultural, artistică şi sportivă, prin realizarea şi coordonarea de activităţi care să contribuie la dezvoltarea societăţii/comunităţii, din punct de vedere economic, social, educaţional, cultural, ecologic, turistic şi sportiv.